# Alexander's Feast

Alexander's Feast (HWV 75) és una oda amb música de Georg Friedrich Händel i llibret de Newburgh Hamilton. Hamilton va adaptar el seu llibret de l'oda de John Dryden's Alexander's Feast, or the Power of Music ("La festa d'Alexandre, o el poder de la música", 1697) que va escriure per celebrar el dia de Santa Cecília. Jeremiah Clarke (la partitura del qual s'ha perdut) també va posar música a la mateixa oda.
Händel va compondre la música pel gener de 1736, i l'obra es va estrenar en el Covent Garden Theatre de Londres, el 19 de febrer de 1736. En la seva forma original contenia tres concerts: un "Concert en si bemoll major per a arpa, llaüt, liricordi i altres instruments" HWV 294, en tres moviments, per a ser interpretat després del recitatiu Timotheus, plac'd on high de la primera part; un Concerto grosso en do major, en quatre moviments, per a oboès, fagot i corda, avui conegut com el "Concert d'Alexander's Feast" HWV 318, interpretat entre les parts I i II; i un "Concert per a orgue en sol menor" HWV 289 (i sol major) en quatre moviments per a orgue de cambra, dos oboès, fagot i corda, interpretat després del cor Let old Timotheus yield the prize de la segona part. El concert per a orgue i el d'arpa van ser publicats el 1738 per John Walsh com el primer i l'últim dels concerts d'orgue de Händel, Op.4. Händel va revisar la música per a interpretacions posteriors, el 1739, 1742 i 1751. Donald Burrows ha analitzat les revisions de Händel de la partitura.
L'obra descriu un banquet celebrat per Alexandre el Gran i la seva amant Tais a la ciutat persa de Persèpolis. Durant la festa el músic Timoteo canta i toca la seva lira, suscitant diversos estats d'ànim en Alexandre fins que finalment es veu incitat a cremar la ciutat en venjança pels soldats grecs que han mort.
La peça va tenir gran èxit i va animar a Händel a fer la transició de les òperes italianes a les obres corals en anglès. Els solistes de l'estrena van ser les sopranos Anna Maria Strada i Cecilia Young, el tenor John Beard, i un baix anomenat Erard (de nom de pila desconegut).

## Estructura

* Part I:
* Overture
* Recitatiiu (tenor): 'Twas at the royal feast
* Ària and Cor (tenor): Happy, happy pair
* Recitatiiu: Timotheus plac'd on high
* Concert per a arpa, opus 4, núm. 6 en si bemoll
* Recitatiiu: The song began from Jove
* Cor: The list'ning crowd
* Ària (soprano): With ravish'd ears
* Recitatiiu: The praise of Bacchus
* Ària i cor: Bacchus ever fair and young
* Recitatiiu: Sooth'd with the sound
* Recitatiiu: He chose a mournful muse
* Ària (soprano): He sung Darius, great and good
* Recitatiiu: With downcast looks
* Cor: Behold Darius great and good
* Recitatiiu: The mighty master smil'd
* Arioso (soprano): Softly sweet in Lydian measures
* Ària (tenor): War, he sung, is toil and trouble
* Cor: The many rend the skies with loud applause
* Ària (soprano): The prince, unable to conceal his pain
* Cor: The many rend the skies with loud applause
* Part II:
* Recitatiiu and Cor: Now strike the golden lyre again
* Ària (baix): Revenge, Timotheus cries
* Recitatiiu: Give vengeance the due
* Ària (tenor): The princes applaud with a furious joy
* Ària i cor (soprano): Thais led the way
* Recitatiiu (tenor): Thus long ago
* Cor: At last divine Cecilia came
* Recitatiiu (solistes + Cor): Let old Timotheus yield the prize
* Cor: Let old Timotheus yield the prize
* Concert per a orgue, opus 4 núm. 1
* Cor: Your voices tune

## Referències

* ↑ Burrows, Donald. Handel and 'Alexander's Feast'. 64. Music & Letters, 1983, p. 206–211.
* ↑ Burrows, Donald. The Composition and First Performance of Handel's Alexander's Feast.. 123. The Musical Times, 1982, p. 252–255. DOI 10.2307/962573.

## I-book

* Partitura d'Alexander's Feast (ed. Friedrich Chrysander, Leipzig 1861)

## Enllaços externs

* Text complet llibret a la Universitat Stanford.
* Partitura d' Alexander's Feast (ed. Friedrich Chrysander, Leipzig 1861)
* Handel's Alexander's Feast adapted by W.A. Mozart, K. 591, ed. Andreas Holschneider: Partitura i Informe crític (alemany) al Neue Mozart-Ausgabe